آذربایجان نینگ قره باغ منطقه سیده, خانکندی- عسکران یولی یقینیده بیر پطرول دیپولش ساحه سیده یوز بیرگن پارتلش و یانغینده کوپلب کیشی نینگ حیاتینی یوقاتگن لیگی و 200 دن آرتیق کیشی نینگ ایسه یره لنگن لیگی معلوم قیلیندی.
ارمنستان رسمی خبر آژانسی ارمن پرس نینگ بیرگن خبریده, کیچقرون خانکندی یقینیده, عسکران یولیده اورین آلگن پطرول دیپولش مرکزی ده پارتلش یوز بیرگن لیگی بیلدیریلدی.
قره باغ ده گی ارمنی نماینده لری, پارتلش و یانغینده کوپلب کیشی نینگ حیاتینی یوقاتگن لیگی و یره لنگن لیگینی بیلدیردی.
خانکندی ده گی برچه کسلخانه لر عاجل وضعیت گه کیلتیریلرایکن, حیاتینی یوقاتگن کیشی لر سانی نینگ انیقله نه آلمه گن لیگی, یره لنگن لر سانی نینگ ایسه 200 نفر دن آشگن لیگی و زخمی لرنینگ کوپچیلیگی نینگ وضعیتی نینگ آغیر ایکن لیگی معلوم قیلیندی.
پارتلش آرتیدن یانغین یوز بیرگن
